
Kunszentmiklós Város
Önkormányzata
6090 Kunszentmiklós, Kálvin tér 12.
Tel.: 76/551-010, Fax.: 76/550-150
Email : jegyzo@kunszentmiklos.hu


Iktatószám: Iga/936-2/2026.

ELŐTERJESZTÉS


 a Képviselő-testület
2026. szeptember 23-ai soron következő/rendkívüli ülésére





Tárgy:	: 		Bursa Hungarica Felsőoktatási Önkormányzati Ösztöndíjpályázat





Előterjesztő:		Lesi Árpád polgármester

Készítette:		Halasi Gabriella hatósági csoportvezető

Tárgyalja:		
	

Határozat
Rendelet


Az elfogadáshoz szükséges döntés típusa: 	határozat esetén egyszerű többségű szavazat
						rendelet esetén minősített többségű szavazat


Nyílt ülés
Zárt ülés







			       	      

Tisztelt Képviselő-testület! 

A Nemzeti Kulturális Támogatáskezelő 2026. évben ismételten megküldte tájékoztató levelét a Bursa Hungarica ösztöndíjjal kapcsolatban. 
A települési önkormányzatok számára a Bursa Hungarica Ösztöndíjrendszerben való részvétel önkéntes. A Bursa Hungarica Ösztöndíjrendszerhez történő csatlakozás a Rendelet 18. § (4) bekezdése szerint „A Bursa Hungarica Felsőoktatási Önkormányzati Ösztöndíjrendszer 2027". fordulójának Általános Szerződési Feltételei a települési önkormányzatok számára” című dokumentumban (a továbbiakban: ÁSZF) közzétett eljárásrendnek megfelelően, kizárólag az EPER-Bursa rendszerben történő regisztrációt követően valósulhat meg.
A Csatlakozási nyilatkozat beküldési határideje: 2026. szeptember 30. (postabélyegző) 
Az önkormányzatnak a Csatlakozási nyilatkozatot abban az esetben is el kell küldenie a Támogatáskezelő részére, ha a korábbi pályázati forduló(k) során már tett ilyen nyilatkozatot. A Csatlakozási nyilatkozat visszaküldése önmagában nem jelent anyagi kötelezettségvállalást, az önkormányzat a benyújtott pályázatok ismeretében dönt a támogatási összegek odaítéléséről. 
Az ÁSZF-ben foglaltak szerint a Bursa Hungarica Ösztöndíjrendszerben részt venni kívánó települési önkormányzatok a Minisztérium által kidolgozott feltételrendszernek megfelelően 2026. október 5-ig kiírják a pályázatot a jelenlegi felsőoktatási hallgatók ("A" típusú pályázat), illetve felsőoktatási tanulmányokat kezdeni kívánók ("B" típusú pályázat) számára. 

Fentiek alapján kérem a Tisztelt Képviselőtestület döntését.

HATÁROZAT-TERVEZET

Tárgy: Bursa Hungarica Felsőoktatási Önkormányzati Ösztöndíjpályázat

Kunszentmiklós Város Önkormányzat Képviselőtestülete (továbbiakban: Képviselőtestület) megtárgyalta Lesi Árpád polgármester előterjesztését és az alábbi határozatot hozza:

1./	A Képviselő-testület úgy határoz, hogy csatlakozik a Bursa Hungarica Felsőoktatási Önkormányzati Ösztöndíjpályázat 2027. évi fordulójához és az ehhez szükséges önkormányzati önrészt a 2027. évi költségvetésben biztosítja.


2. / A Képviselő-testület megbízza Lesi Árpád polgármestert a további teendők ellátásával.

Felelős:
· Lesi Árpád polgármester

Határidő: 2026. szeptember 30.

A határozatról értesülnek:
· Lesi Árpád polgármester
· Károlyi Mónika Katalin jegyző 
· Halasi Gabriella – hatósági csoportvezető
· Irattár

Kunszentmiklós, 2026. szeptember 18.

